Alfonsas Pilka

Alfonsas Pilka (1935 m. vasario 27 d. Trakiniuose, Kurklių valsčiuje – 2020 m. rugsėjo 10 d. Vilniuje) – Lietuvos filologas, kraštotyrininkas, pedagogas.Alfonsas Pilka anykstenai.lt

 Biografija 
A. Pilka gimė 1935 m. vasario 27 d. Trakinių kaime Stasės Pilkienės (Juškaitės) ir Prano Pilkos šeimoje, 4-ių vaikų šeimoje.https://www.15min.lt/naujiena/aktualu/lietuva/mire-zymus-filologas-krastotyrininkas-doc-dr-alfonsas-pilka-56-1375486 Baigęs Antanavos pradžios mokyklą, jis mokėsi Anykščių Jono Biliūno vidurinėje mokykloje. 1954–1958 metais studijavo Vilniaus pedagoginiame institute, įgijo anglų kalbos mokytojo išsilavinimą. Baigęs studijas ir apsigyvenęs Klaipėdoje, 1958–1959 metais buvo Klaipėdos 4-osios vidurinės mokyklos anglų kalbos mokytojas, 1959–1962 m. – Klaipėdos jūreivystės mokyklos anglų kalbos dėstytojas. Sugrįžęs į Vilnių, 1962–1996 metais dėstytojavo Vilniaus valstybiniame pedagoginiame institute (nuo 1992 m. – Vilniaus pedagoginis universitetas). Nuo 1988 m. – docentas.

1963–1965 m. stažavosi Rygos universitete, vėliau – Didžiojoje Britanijoje. 1984 m. Vilniaus universitete apsigynė filologijos mokslų kandidato disertaciją „Lietuvių kalbos nežymimieji determinatyvai (gretinant su anglų kalba)“, 1993 m. nostrifikuotas humanitarinių mokslų, filologijos daktaras.

Palaidotas Anykščių rajono Kurklių kapinėse.https://www.15min.lt/naujiena/aktualu/lietuva/mire-zymus-filologas-krastotyrininkas-doc-dr-alfonsas-pilka-56-1375486https://www.delfi.lt/news/daily/lithuania/mire-zymus-filologas-krastotyrininkas-alfonsas-pilka.d?id=85219629

 Mokslinė veikla 
A. Pilkos mokslinių tyrimų sritis buvo loginė-semantinė anglų ir lietuvių kalbų gretinamoji analizė. Jis paskelbė profesinės ir mokslinės srities straipsnių „Kalbotyroje“, rinkiniuose „Kalba ir mintis“ (1980 m.), „Žodžiai ir prasmės 1“ (1991 m.) ir kitur, publikavo šalies spaudoje kraštotyros tyrimų apie gimtojo kaimo ir jo apylinkių iškilius žmones: spaustuvininką Martyną Kuktą, arkivyskupą Teofilių Matulionį, kunigą Stasį Ylą.

 Šaltiniai 

Kategorija:Lietuvos filologai
Kategorija:Lietuvos kraštotyrininkai